stanford-oval/wikipedia huggingface dataset:
עיתוני ילדים בישראל
עיתוני ילדים כיום

עיתוני הילדים הבאים יוצאים לאור כיום בישראל:
אגדת גיימינג - ירחון המתמקד בעולם הגיימינג בישראל, יוצא לאור משנת 2021.
אצבעוני - עיתון הילדים הפעיל הוותיק בישראל. יוצא לאור משנת 1952. הוצאת אצבעוני הוציאה במקביל עיתוני ילדים נוספים:
פריק - ירחון משחקי מחשב, יצא לאור עד שנת 2002.
עניין-חדש - עיתון לנוער, יצא לאור עד שנת 2003.
צב-צב - מותאם לילדי הגן שעדיין לא יודעים לקרוא.
דובון - מותאם לילדים הלומדים לקרוא.
משבצת - עיתון אתגרי חשיבה לילדים ונוער.
זבנג - ירחון קומיקס לנוער
זרקור – יוצא לאור מאז 1969, על ידי "תלת - תנועה להפצת תורה". מיועד לילדי הציבור החרדי והדתי.
אותיות – מיועד לילדים מן הציבור הדתי לאומי, יוצא לאור מאז 1987, בשנת 2011 אוחד עם מקור לילדים.
עיניים – מגזין רב תחומי לילדים בעריכת תמיר ראונר. התחיל ב-1994 ככתב עת בהוצאת אגף הנוער של מוזיאון ישראל. החל מהגיליון הרביעי בבעלות קבוצת "הארץ".
ילדי טבע הדברים – עיתון בן של "טבע הדברים", יוצא לאור החל מ-1995.
גליליאו צעיר – יוצא לאור מאז שנת 2004, מתמקד בנושאי מדע וטכנולוגיה.
פוד קיפוד - ירחון מאויר ומנוקד לגילאי 4–8. בהוצאת "זבנג לקיפוד בע"מ" מבית הפרסומאי ציבלין. יוצא לאור החל מ-2010.
אדם צעיר - עיתון ילדים ברוח החינוך האנתרופוסופי (חינוך ולדורף), יוצא לאור על ידי הוצאת אדם עולם. עורכת ראשית, סופרת הילדים רינת פרימו. יוצא לאור מאז 2011.
חלבלובון - מגזין לילדים בעיקרון של זמן נייר במקום זמן מסך. מבית הוצאת חלבלוב, בעריכת טלי הרדאבל ואירית חוסחאלק. יוצא לאור משנת 2015.
עיתוני ילדים בעבר

עיתוני הילדים הבאים יצאו לאור בעבר:
עולם קטן - עיתון הילדים הראשון שיצא בירושלים ב-תרנ"ג, 1892, בעריכת: אליעזר בן-יהודה, יהודה גור (גרזובסקי) ודוד יודילביץ
מולדת - בהוצאת אגודת המורים בארץ ישראל בשיתוף חברת "קהלת", יצא לאור משנת 1911 (תרע"א) עד 1947, העורך הראשון : ש. בן ציון.
בוסתנאי לנוער - מוסף ביטאון התאחדות האיכרים לנוער (1929–1939). ערך: יעקב חורגין.
דבר לילדים – עיתון בן של דבר, החל לצאת לאור ב-1931, ב-1985 התאחד עם "הארץ שלנו" ועם "משמר לילדים" להוצאת "כולנו".
הניצנים - עיתון הילדים הדתי הראשון בארץ ישראל הוא השבועון הניצנים אשר יצא לאור על ידי תנועת בני-עקיבא ונערך על ידי אליעזר אלינר וצבי הרכבי. הוא ראה אור רק במשך שנת הלימודים תרצ"ו, 1935-1936.
הבוקר לילדים - עיתון בן של "הבוקר", ביטאון הציונים הכלליים, החל לצאת לאור בשנת 1943 תחילה כמוסף, ולאחר מכן כשבועון עצמאי עד 1965.
עתידות - רבעון, יצא לאור משנת 1942 עד שנת 1952, בשנות תש"ג - תש"ו, אשר ברש ערך את הקבצים הספרותיים לנוער "עתידות" בהוצאת מסדה, ומשנת תש"ו משעה ש"עתידות" החל להופיע כירחון בהוצאת מחלקת הנוער של ההסתדרות הציונית ובהשתתפות מסדה, ולאחר מכן הוצאת מ. ניומן ועד 1952 ערך את מדור הספרות בירחון זה.
משמר לילדים – עיתון מפלגתי (של בית ההוצאה לאור של "על המשמר"), יצא לאור בין 1945 ל-1985.
הצופה לילדים- עיתון הילדים של עיתון הצופה של תנועת המזרחי, יצא לאור בשנים 1947 תש"ז עד 1964 תשכ"ד.
הארץ שלנו – יצא לאור בין 1951 ל-1985, על ידי הוצאת שוקן, כעיתון-בן של "הארץ".
סינרומן – עיתון שפרסם קומיקס מצולם בין השנים1971-1978.
פשוש – בהוצאת החברה להגנת הטבע, יצא לאור מ-1973 עד 2004.
פילון – יצא לאור לראשונה בשנת 1976; שנית בין 1979 ל-1996 (בתמיכת בנק דיסקונט), ושלישית מאז 2007 ועד אוגוסט 2010.
כולנו – מיזוג של "משמר לילדים", "הארץ שלנו" ו"דבר לילדים", יצא לאור בין 1985 ל-2000.
מחשבים וכיף - יצא לאור משנת 1994 עד 2000.
עולמו של דיסני - יצא לאור משנת 1998 עד 2011.
מקור לילדים – שבועון לילדים מבית מקור ראשון, החל לצאת בסוף 2004, ב-2011 אוחד עם "אותיות".
עיתון ערוץ הילדים - ירחון ילדים שיצא תחת המותג של ערוץ הילדים משנת 1997 עד 2006.
מסע צעיר - ירחון מבית מסע אחר שעסק בטבע ובמדע. בשנת 2008 אוחד עם "גליליאו צעיר".
ראש גדול (ירחון). עיתון רב-תחומי בנושאי מדע, יצא לאור החל מ-2000. גיליונו האחרון יצא לאור כנראה במאי 2017.
משהו - עיתון בבעלות תאגיד תה ויסוצקי, אשר פעל מאמצע שנות השמונים עד לתחילת שנות התשעים. היה עיתון הנוער הראשון בישראל שהודפס בנייר כרומו צבעוני.
לקריאה נוספת

רימה שיכמנטר, חבר מנייר - עיתונות ילדים ישראלית בעשור הראשון למדינה, יד יצחק בן-צבי, 2014. (הספר בקטלוג ULI)
טליה דיסקין, לשון החוק ושפת הילדים: משפט וחברה בעיתונות הילדים בעשור הראשון למדינת ישראל, מכון בן-גוריון לחקר ישראל והציונות, אוניברסיטת בן-גוריון בנגב, ומכון ברג למשפט והיסטוריה, הפקולטה למשפטים, אוניברסיטת תל אביב (2022).
יוסף פונד, דגל לקטנים עיתונות הילדים של אגודת ישראל, כרמל, 2021
הערות שוליים

↑  הספרייה הלאומית - "עיתונות הילדים בארץ ישראל" http://web.nli.org.il/sites/NLI/Hebrew/digitallibrary/ChildrenHistoricPress/history/Pages/cadina.aspx
↑  "בחיינו ובעיתונותנו" - י"ח ברנר, - על מערכת "מולדת", http://benyehuda.org/brenner/biyerushalaim_090.html
↑  עיתון "מחשבים וכיף" באתר "מאגר המגזינים הישנים".
↑  לפי ארכיון האינטרנט
פביאן ניצ'זה

| --- | --- |

 לידה:  31 בדצמבר 1961 (בן 62) בואנוס איירס, ארגנטינה 
 מדינה:  ארצות הברית 
 השכלה:  אוניברסיטת ראטגרס  Madison Central High School  תיכון אולד ברידג' 
 
פביאן ניצ'זה (בספרדית: Fabian Nicieza;‏ נולד ב-31 בדצמבר 1961 בבואנוס איירס) הוא מאייר קומיקס אמריקאי.
ביוגרפיה

פביאן ניצ'זה נולד בבואנוס איירס. כאשר הוא היה בן ארבע, המשפחה עברה לארצות הברית. הוא גדל בניו ג'רזי.
בשנת 1983 הוא סיים אוניברסיטת ראטגרס עם תואר בפרסום ויחסי ציבור.
עד לשנת 1985 פביאן ניצ'זה עבד בחברת הוצאת לאור.
בשנת 1985 הוא הצטרף לצוות של מארוול קומיקס. הוא עבד בחברה זו מספר שנים והשתתף ביצירות רבות. בשנת 1996 הוא עבר ל-DC קומיקס והעבודה הראשונה שלו בחברה החדשה הייתה ליגת הצדק.
החל משנת 2000 פביאן ניצ'זה עובד כעצמאי. בשנת 2007 הוא היה בין יצרי קומיקס ה-99.
עבודות עיקריות

הלוחמים החדשים
ת'נדרבולטס
אקס-מן
אקס פורס
דדפול
רובין האדום
פבל נזרנקו

פבל אלכסנדרוביץ' נזרנקו (בבלארוסית: Павел Аляксандравіч Назаранка; נולד ב-20 בינואר 1995 במינסק) הוא כדורגלן בלארוסי המשחק בעמדת הבלם בקבוצת ויטבסק מליגת העל בלארוסית.
פבל נזרקנו התחנך בקבוצת הנוער של דינמו מינסק ובשנת 2012 החל לשחק בקבוצת עתודה של המועדון. בשנת 2015 הוא הושאל לקבוצת בלשינה בוברויסק ובאפריל שיחק לראשונה בליגת העל בלארוסית. בהמשך פבל נזרנקו שיחק בהשאלה במספר קבוצות. בשנת 2016 בהיותו משחק עבור דינמו ברסט הוא הבקיע את שערו הראשון בליגת העל. בשנת 2019 הוא נמכר לסלוצק וכעבור שנה עבר לויטבסק.
פבל נזרנקו היה שחקן נבחרות הנוער של בלארוס בשנים 2011–2016.
עודד זהבי

| --- | --- |

זהבי באפריל 2005
 לידה:  2 בפברואר 1961 (בן 63) ירושלים 
 מוקד פעילות:  אוניברסיטת חיפה 
 שפה מועדפת:  עברית 
 כלי נגינה:  פסנתר 
 פרסים והוקרה:  פרס רוזנבלום לאמנויות הבמה (2004) 
 www.freewebs.com/odedzehavi
 
עודד זהבי (נולד ב-2 בפברואר 1961) הוא מלחין, מעבד ופסנתרן ישראלי, פרופסור למוזיקה באוניברסיטת חיפה.
ביוגרפיה

זהבי נולד בירושלים לאלכס (אחיהם של העיתונאי נתן זהבי ושל איש המדע אבינעם זהבי), ולפנינה זהבי. הוא למד אצל המלחינים אנדרה היידו, ג'ורג' קראמב ושילה סילבר ואצל התאורטיקאים יוג'ין נרמור ולאונרד מאייר. בשנת 1993 סיים את עבודת הדוקטורט ומאז הוא פעיל בחיבור מוזיקה קונצרטנטית, מוזיקה לתיאטרון ולמחול וכן לסרטי תעודה ועלילה בקולנוע ובטלוויזיה.
יצירותיו של זהבי בוצעו בתזמורות חשובות בישראל ומחוצה לה, ביניהן תזמורת קירוב, התזמורת הפילהרמונית של לונדון והתזמורת הפילהרמונית הישראלית, עם המנצחים אנטוניו פאפאנו, ואלרי גרגייב, ליאונרד סלטקין, נעם שריף, מארק ינובסקי, מנדי רודן, סטנלי ספרבר וירון טראוב.
בשנת 1995 הקים את החוג למוזיקה באוניברסיטת חיפה, ועמד בראשו עד שנת 2006. זהבי הוא פרופסור מן המניין (אמן) בחוג וממשיך ללמד בו (נכון לשנת 2024), ומשנת 2023-2024 הוא חזר להיות ראש החוג. כמו כן, הוא מלמד בבית הספר רימון ועוסק בפעילות ציבורית בתחום המוזיקה בישראל. בשנת 1994 כתב את המוזיקה לסרט "אחרי החגים" של אמנון רובינשטיין ובשנת 1996 כתב את המוזיקה לסרט "קיצור תולדות האוהבים" של יצחק צפל ישורון.
עודד זהבי היה בעבר מלחין הבית של הקאמרטה הישראלית ירושלים ושל התזמורת הסימפונית ירושלים משם הוא התפטר מסיבות אישיות.
בשנת 2012 החל להגיש עם אמנון רובינשטיין תוכנית שבועית בקול המוסיקה בשם "שחרית מוזיקלית לנהגי משאיות ואוטובוסים".
בין השנים 2018 - 2022 היה המנהל האמנותי של חג המוזיקה הישראלית.
בשנת 2018 הוא כתב הקונצ'רטו מס 2 לחליל שבוצע על ידי מרגלית גפני והתזמורת הסימפונית הישראלית ראשון לציון בניצוחו של דן אטינגר.
חיים אישיים

זהבי נשוי ואב לשניים.
פרסים ואותות הוקרה

"נוצת הזהב" של אקו"ם
פרס ראש הממשלה לקומפוזיטורים
פרס אנגל
פרס רוזנבלום לאמנויות הבמה
פרס מפעל הפיס לשנת 2004
הערות שוליים

↑  הצגת בוקר עם נתיב רובינזון, רשת ב', 21 במרץ 2012
| --- | --- |
בקרת זהויות :  NLI: 987007270223205171  GND: 124764118  ISNI: 0000 0000 7868 0027  LCCN: nr94026568  MusicBrainz: 9dd76e4a-a962-4ef6-a1db-074669c8e9ac  VIAF: 34339956   WorldCat (עם VIAF): 34339956 
ערך זה הוא קצרמרבנושא מוזיקאים ישראלים. אתם מוזמנים לתרום לוויקיפדיה ו.
פבל צ'באנו

פבל צ'באנו (נולד ב-28 במרץ 1955 ברני שבאוקראינה) הוא כדורגלן עבר מולדובי ששיחק במשך כל הקריירה שלו בניסטרו קישינב. הוא ערך 341 הופעות במועדון, בהן הבקיע 45 שערים.
מאז 1 בפברואר 1997 מכהן כיושב ראש התאחדות הכדורגל המולדובית.
בחודש נובמבר 2003 נבחר צ'באנו ככדורגלן המולדובי הטוב ביותר ב-50 השנים האחרונות במסגרת פרסי היובל של אופ"א.
עץ כשל

עץ כשל
עץ כשל (באנגלית: Fault Tree) הוא תרשים מסוג עץ שבעזרתו ניתן לנתח את הכשלים האפשריים במערכת בשיטה הנקראת ניתוח עץ כשל (fault tree analysis). בשיטה זו ניתן לשלב לוגיקה בוליאנית כדי לשלב מספר מצבים אפשריים. השיטה משתמשת בעיקר בתחום הנדסת בטיחות, שם חשוב לכמת את ההסתברות לסכנות הבטיחות האפשריות. תחום נוסף בו יש שימוש שכיח בשיטה זו הוא ניהול סיכונים.
שיטת ניתוח עצי הכשל בעצם כוללת דיאגרמות לוגיות שמציגות את מצב המערכת. כדי לפתח את העצים דרושים אנשים עם ידע מעמיק על המערכת. במקור, עצי הכשל נועדו לפיתוח פרויקטים שבהם אסור שתתרחש כל שגיאה (פרויקטי טלפוניה, מערכות לשיגור טילים ומתקנים גרעיניים). כיום ניתן להשתמש בשיטה ככלי עיצובי חשוב שניתן בעזרתו לאתר סכנות פוטנציאליות, ולמצוא את העיצוב הנכון ביותר בזמן מוקדם יותר. ניתן גם להשתמש בשיטה ככלי אבחנתי, כדי לחזות את האפשרות הכי סבירה שתרגום לכשל במערכת. השיטה נמצאת בשימוש בכל תחומי ההנדסה.
השיטה פותחה במעבדות בל בשנת 1962.
בעזרת עץ כשל ניתן לנתח אירוע כשל בודד. כדי לנתח עוד אירועים דרושים עוד עצים.
ישנם חמישה שלבים בניתוח בעזרת עצי כשל:
ראו גם

הנדסת מערכות
הנדסת חומרים
הנדסת מכונות
ניהול סיכונים
על הדבש ועל העוקץ (אלבום)

על הדבש ועל העוקץ הוא האלבום ה-17 של שירי נעמי שמר והראשון שמבוצע על ידיה. שם האלבום הוא שורה מתוך השיר "על כל אלה" שנמצא באלבום.
רקע

בדצמבר 1979 חשבה נעמי שמר על רעיון חדש – להגיש בעצמה תוכנית טלוויזיה, שבה היא תשיר שירים. חנוך חסון אהב את הרעיון ואישר לה ליישם אותו ולצאת לדרך. הוא מינה את אומנה כהן למפיקה הראשית של התוכנית, ושמר עיצבה את התוכנית יחד עם גיל אלדמע. התוכנית הראשונה, "ימי טבת", שודרה ב-18 בינואר 1980 ועסקה בשירי חורף.
ככל שהתוכנית התקדמה, נוספו עוד ועוד שירים בביצועה של שמר. ב-1981, נאספו שירים מן התוכנית לאלבום "על הדבש ועל העוקץ". האלבום כולל 12 שירים בביצועה של שמר.
רשימת רצועות

| על הדבש ועל העוקץ> מס' | על הדבש ועל העוקץ> שם | על הדבש ועל העוקץ> מילים | על הדבש ועל העוקץ> לחן | על הדבש ועל העוקץ> משך | על הדבש ועל העוקץ>  | על הדבש ועל העוקץ>  | על הדבש ועל העוקץ>  | על הדבש ועל העוקץ>  | על הדבש ועל העוקץ>  |
| --- | --- | --- | --- | --- | --- | --- | --- | --- | --- |
| 1. | על כל אלה  | נעמי שמר | נעמי שמר | 3:85 |  |  |  |  |  |
| 2. | אומרים ישנה ארץ  | שאול טשרנחובסקי | נעמי שמר | 3:07 |  |  |  |  |  |
| 3. | אצלנו בחצר  | נעמי שמר | נעמי שמר | 2:26 |  |  |  |  |  |
| 4. | פגישה לאין קץ  | נתן אלתרמן | נעמי שמר | 3:26 |  |  |  |  |  |
| 5. | ברברה  | נעמי שמר (נוסח עברי) | נעמי שמר | 3:06 |  |  |  |  |  |
| 6. | שירת העשבים  | נעמי שמר (על פי ר' נחמן מברסלב) | נעמי שמר | 2:35 |  |  |  |  |  |
| 7. | חבלי משיח  | נעמי שמר | נעמי שמר | 3:23 |  |  |  |  |  |
| 8. | האיר השחר  | נתן אלתרמן | נעמי שמר | 2:36 |  |  |  |  |  |
| 9. | אין דבר  | נעמי שמר | נעמי שמר | 3:00 |  |  |  |  |  |
| 10. | יום ח' בשבוע  | נעמי שמר | נעמי שמר | 4:20 |  |  |  |  |  |
| 11. | הפסנתר  | נעמי שמר | נעמי שמר | 1:58 |  |  |  |  |  |
| 12. | אנשים טובים  | נעמי שמר | נעמי שמר | 2:32 |  |  |  |  |  |
הערות שוליים

↑  מוטי זעירא, על הדבש ועל העוקץ
עמירם עיני

| --- | --- |

עיני במרכז התמונה
 לידה:  18 בספטמבר 1973 (בן 51) 
 www.amiram-art.com
 
עמירם עיני (נולד ב-18 בספטמבר 1973) הוא דוגמן ומוזיקאי נורווגי-ישראלי.
ביוגרפיה

עיני נולד בנורווגיה לאם נורווגית ואב ישראלי ולמד בבית ספר לאומנויות.
בגיל 20 עבר לגור בישראל ולאחר חצי שנה עבר לאוסטרליה בעקבות פנייה של סוכנות דוגמנות אוסטרלית. הוא הופיע בפרסומות רבות בטלוויזיה ובין היתר של מי עדן, קוקה-קולה ומספר פרסומות של ב"פסק זמן" בין היתר כגולש סקי.
הוא הופיע גם בקמפיינים של ורסאצ'ה, ארמני, צ'רוטי וג'אנפרנקו פרה והיה לאחד הדוגמנים הישראלים המצליחים בעולם.
הוא עבד בתעשיית האופנה בפריז, מילאנו וניו יורק וב-2003 הצטלם לקולקצייה של המותג האמריקאי "WRANGLER".
ב-2007 דגמן לחברת H&O, הוא דגמן בפרסומות לבשמים פלטיניום וטיטניום וב-2009 דגמן לחברת פולגת.
ב-2010 שימש כפרזנטור של חברת "ml men" ובנוסף שימש כדוגמן של המשביר לצרכן והופיע בפרסום של מנו ספנות.
הוא מיוצג בארבע עשרה סוכנויות דוגמנות שונות באירופה ובארצות הברית. עיני עוסק גם באומנות והציג תערוכות של ציוריו. בין היתר הציג תערוכה הנקראת "15 שניות" ועסקה במבצע עמוד ענן ובזמן הקצר שיש לאזרחים לרוץ למקלטים.
עיני מתאמן באמנויות לחימה. בענף ספורט זה ב-1999 זכה במקום הראשון בגביע האירופאי ודורג שני באליפות צרפת הפתוחה.
ב-2014 שיחק בתפקיד הראשי בסרט "שגר אותי לחלל, סשה!".
ב-2019 התמודד באודישן לעונה 5 של The Voice (ישראל) אך אף אחד מהשופטים לא הסתובב.
Amiraminc

ב-2002 הוא החל ללמוד מוזיקה ופיתוח קול באיטליה.
ב-2005 הקים את להקת "Amiraminc" שם הוא משמש כסולן ראשי, הלהקה משלבת מוזיקת רוק עם מוזיקה אירית אתנית.
אלבומם הראשון שיצא ב-2007 נקרא "Little defects" והוקלט בין היתר בנורווגיה ובאנגליה בשיתוף פעולה עם המפיק של להקת א-הא לייף ג'ונסון, באוגוסט באותה שנה יצאה הלהקה לסיבוב הופעות באנגליה.
ב-2010 הקליטה הלהקה את השיר "I Guess I Must Be Wrong" העוסק בתמיכה בפליטים המגיעים לישראל מאפריקה ובקליפ לשיר הופיעו מספר ידוענים וביניהם מיכל ינאי ורז מאירמן, באותה שנה צילמה הלהקה את הקליפ לשירם "Can't Pretend" בו הופיעה הרקדנית אנה ארונוב, אלבומם השני נקרא "Undefined".
עיני כתב והלחין מספר שירים ובנוסף הוא מלמד פיתוח קול.
ב-2012 הוציא אלבום נוסף.
חיים אישיים

עיני נשוי לשרי ולהם שתי בנות, לפני כן התגורר בצרפת מספר שנים שם היה נשוי לאישה מקומית.
הערות שוליים

↑  שגר אותי לחלל, סשה!, באתר ספר הקולנוע הישראלי, ‏2017-12-24
↑  נמרוד דביר, עיינים גדולות, באתר ynet, 9 בינואר 2008
↑  שירות גלובס, ‏סינגר-סונגרייטר: עמירם עיני פותח בקריירת סולו, באתר גלובס, 22 באוקטובר 2012
עכבר העיר, האזינו: עמירם עיני יוצא בקריירת סולו, באתר הארץ, 29 באוקטובר 2012
| --- | --- |
בקרת זהויות :  NLI: 987008652783105171  MusicBrainz: 266c072f-5ed9-45d1-b4f4-1bf792f5d17a  VIAF: 20159335423512962830   WorldCat (עם VIAF): 20159335423512962830
על הגאולה ועל התמורה

|  מידע כללי |
| --- | --- |
 מאת:  יואל טייטלבוים 
 שפת המקור:  עברית 
 סוגה:  ספרות תורנית 
 נושא:  מלחמת ששת הימים 
 הוצאה
 הוצאה:  סנדר דייטש 
 מקום הוצאה:  ברוקלין 
 תאריך הוצאה:  1967 
 
על הגאולה ועל התמורה הוא ספר אנטי ציוני המרכז את משנתו של רבי יואל טייטלבוים, האדמו"ר מסאטמר. הספר נכתב בעקבות מלחמת ששת הימים, והוא נכס צאן ברזל בחסידות סאטמר ובקרב נטורי קרתא.
תוכן

התיאוריה המרכזית בספר היא, כי מלחמת ששת הימים לא הייתה ניסית אלא ניצחון צבאי של הציונים, שיצאו מראש למלחמה בידיעה כי האויבים חלשים מהם. על פי הספר, גם אם היו ניסים במלחמה הם היו מצד הסטרא אחרא.
בספר קובע האדמו"ר כי אין לפקוד את הכותל המערבי, מאחר שהוא שוחרר על ידי הציונים והפך לסמל לאומי.
כתיבת הספר

תוכן הספר מבוסס על דרשות שנשא האדמו"ר בסעודה שלישית בבית מדרשו בשבתות שלאחר המלחמה (נשא, בהעלותך, שלח וקרח ה'תשכ"ז). בדרשות אלו הדגיש את השקפתו כנגד ייחוס ניסים אלוקיים למלחמה.
רבי יואל לא העלה בעצמו את הדברים על הכתב, אלא תלמידו. רבי יואל אמר לרבי משה אריה פריינד כי "זה גרם לי לדמם מהלב, הרגשתי שלא אוכל להחזיק מעמד". (ביידיש: ווייל עס האט מיר געבלוטיגט דאס הארץ, איך האב געשפירט אז איך וועל עס נישט אויסהאלטן.)
הוא כתב רק את הקדמת הספר, ואמר: "כתבתי את זה בדם, לא בדיו" (דאס האב איך געשריבן מיט בלוט, נישט מיט קיין טינט).
הדפסה

המהדורה הראשונה הודפסה בתשכ"ז, בכתב רש"י, בבית הדפוס של הרב סנדר דייטש (ייד') בברוקלין. עד תשנ"ח היא הודפסה שבע פעמים נוספות.
בתשנ"ח הודפס הספר מחדש בכתב מרובע, ונוספה הקדמה ותולדות הרב מאת הרב יוסף אשכנזי (ייד').
עמק מגניס

| --- | --- |
אין תמונה חופשית
 מידע כללי
 סוג:  עמק 
 מיקום
 מיקום:  אזור הברית האנטארקטית 
 קואורדינטות:  80°05′00″S 156°04′59″E﻿ / ﻿80.0833°S 156.083°E﻿ / -80.0833; 156.083
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיעמק מגניס(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיעמק מגניס
 
עמק מגניס (באנגלית: Magnis Valley) הוא עמק רחב, חשוף מקרח, ברכס בריטניה שבאנטארקטיקה.
אורכו של העמק 9 קילומטרים; פסגת דגאלאן ממוקמת בראשו של העמק.
העמק ממוקם 6 קילומטרים מערבית מפסגת דריק.
היסטוריה > מקור השם

שמו של העמק ניתן לו על ידי המשלחת הגאולוגית לחקר אנטארקטיקה של אוניברסיטת ואייקאטו מהמילטון שבניו זילנד, שחקרה את אנטארקטיקה בעונת המחקר 1979–1978, בראשותו של מייקל סלבי.
בדומה לאתרים אחרים ברכס בריטניה, גם לאתר זה ניתן שם הקשור לבריטניה - מגניס היה שמם של אתרים בבריטניה הרומית (בדומה לאתרים רבים אחרים ברכס בריטניה שנקראים על שם אתרים בבריטניה הרומית).
שני האתרים הם:
מגניאה קארוטיאורום (Magnae Carvetiorum) - שמו של מוצב בחומת אדריאנוס;
מגניאה דובונורום (Magnae Dobunnorum) - שמה של עיר שוק בצפון בריטניה הרומית.
הערות שוליים

↑  מתן שם רשמי לעמק, בגאזט השמות הרשמי של ממשלת ניו זילנד
↑  צו הפרסום הרשמי של ממשלת ניו זילנד
1 2 3 4 5 6  מידע גאוגרפי והיסטורי
| אתרים ברכס בריטניה |
| --- | --- | --- |
| הרים | אדמס • אולדריץ' • אופרוס • אסקין • ביל • באנה • בורווזקי • ג'ייקובס • דארטמות' • דגאלאן • דול • דריק • הייבן • הנדרסון • וורד • טרנסטייל • לוסיה • מקלינטוק • סאבורו • סטרנברג • פריצ'רד • קאסאטלי • קריסק • ראמג' • רנד |  |
| רכסי הרים | אונום • אייסנהאואר • באנה • דאנום • דאסקי (רכס) • מגניס • נברסקה • סברינה • פונטס |  |
| מצוקים | בנסון • דאסקי (מדף סלע) • כהן • פורבס |  |
| עמקים | אבוס • אונום • איטונה • איסקה • ביברה • בלום • דובריס • טאמארוס • טיסוביס • לינדום • למאניס • מגניס • מטאריס • סברינה |  |
| מישורים | מישור ואנטייג' • וולדריפ • וורברטון • ונטה |  |
| קרחונים | הוריהאן • יאנסי • מקרו • סנט • פקהאם • ראגוצקי |  |
| נונאטאקים | דארנל • וסטהייבן • טאייק • מארטי • שלושת הנונאטאקים |  |
| מפלי קרח | ברייר • ראגוצקי |  |
פביאן למואן

פביאן למואן (בצרפתית: Fabien Lemoine; נולד ב-16 במרץ 1987) הוא כדורגלן צרפתי, המשחק בעמדת הקשר בלוריאן.
קריירה

למואן החל לשחק כדורגל במחלקת הנוער של סטפניס בריסו מהעיר ראן, לאחר כשש שנים במועדון עבר בגיל 12 למועדון א.ג.ל פוגרס. שנה לאחר מכן עבר לראן. לאחר כשבע שנים במחלקת הנוער של המועדון, עבר למואן לקבוצת הבוגרים בה שיחק ארבע שנים, בהן רשם 121 הופעות ליגה ושני שערים. בשנת 2011 נמכר למואן תמורת ארבעה מיליון אירו לסנט אטיין בה הפך לשחק הרכב. ב-17 באוגוסט 2016 כבש למואן את שער השוויון נגד בית"ר ירושלים בניצחון 1–2 בשלב הפלייאוף של מוקדמות הליגה האירופית. ביולי 2017 חתם הקשר לשלוש שנים בלוריאן.
נבחרת לאומית

למואן רשם הופעה אחת בנבחרת צרפת עד גיל 21 בה שימש קפטן.
תארים

גביע הליגה הצרפתית (1): 2012/2013
פאול יוליוס מביוס

| --- | --- |

 לידה:  24 בינואר 1853 לייפציג, ממלכת סקסוניה 
 פטירה:  8 בינואר 1907 (בגיל 53) לייפציג, הקיסרות הגרמנית 
 ענף מדעי:  נוירולוגיה, פסיכיאטריה, פסיכותרפיה 
 מקום לימודים:  אוניברסיטת פרידריך שילר  אוניברסיטת מרבורג  אוניברסיטת לייפציג  בית הספר ע"ש תומאס בלייפציג 
 מוסדות:  אוניברסיטת לייפציג 
 
פאול יוליוס מביוס (בגרמנית: Paul Julius Möbius‏ 24 בינואר 1853 – 8 בינואר 1907) היה נוירולוג וסופר מדעי פורה גרמני. נודע בתיאוריו הפסיכופתולוגיים על אישים היסטוריים כמו גתה, רוסו, שופנהאואר וניטשה. ובכמה מונחים רפואיים אותם זיהה וטבע, כמו תסמונת מביוס (אנ') וסימן מביוס (אנ') הקרויים על שמו.
עודד טרבגודה

עודד (דדי) טרבגודה (טריבגודה) (12 ביולי 1950 – 1 בנובמבר 1996) היה כדורגלן ומאמן כדורגל ישראלי, אשר שיחק בעמדת הקיצוני ימני בהפועל רמת גן.
קריירה כשחקן

טרבגודה גדל בנוער של הפועל רמת גן והועלה לקבוצת הבוגרים בשנת 1967, בגיל 17, על ידי מאמן הקבוצה דאז דוביד שוויצר שראה בו כישרון גדול ומבטיח. את הופעת הבכורה שלו בקבוצה הבוגרת ערך ב-11 במרץ 1967 במשחק ליגה מול מכבי נתניה. טרבגודה שיחק תחילה בעמדת החלוץ ולאחר מכן עבר לעמדת הקיצוני ימני שהפכה לעמדתו הקבועה לאורך הקריירה. ב-5 בנובמבר 1967 כבש טריבגודה את שער הבכורה שלו במדי הקבוצה, במשחק ליגה מול הפועל תל אביב.
בעונת 1970/1971, במשחק ליגה מול הפועל נהריה, כבש טרבגודה את שער הניצחון, בניצחון 2-1 להפועל רמת גן, כאשר כבש את שער הניצחון בדקה ה-85. שערו של טרבגודה שהביא לניצחון, העלה את הפועל רמת גן למקום הראשון בליגה, מקום שהיו בו עד למחזור הסיום, אך לבסוף הפסידו אותו בהפרש של נקודה אחת בלבד לטובתה של מכבי יפו ואיבדו את הכרטיס לעלות ליגה. בשנים 1968-1967 טרבגודה היה בסגל נבחרת ישראל בכדורגל עד גיל 18.
טרבגודה שיחק בהפועל רמת-גן בין השנים 1975-1967, במשך כ-8 עונות ולו 122 הופעות בליגה.
קריירה כמאמן

לאחר פרישתו ממשחק, בשנת 1977 החל טרבגודה את קריירת האימון שלו בקבוצת הנוער של הפועל רמת-גן גבעתיים, וזכה איתה בליגת העל לנערים ובגביע המדינה לנערים. בשנת 1984 החל לאמן את קבוצת הנוער של בית"ר תל אביב ובשנת 1986 חזר לקדנציה שנייה בנוער של הפועל רמת גן. בין השחקנים הבולטים שאימן טרבגודה בקבוצות היו: יובל נעים, רונן חרזי, אלדר שפלר, ישראל כהן וירון כהן, שהפכו לימים לשחקנים משפיעים בכדורגל הישראלי.
תארים > כמאמן > הפועל רמת גן גבעתיים (נערים)

הליגה לנערים בכדורגל: 1979/1980
גביע המדינה בכדורגל לנערים: 1979/1980
חיים אישיים

טרבגודה נולד ברמת גן והתגורר בשכונת רמת יצחק בעיר.
לאחר הפרישה מאימון עבד בחברת בזק.
היה נשוי לשרה, להם שני בנים וארבעה נכדים.
הערות שוליים

↑  יעקב חודורוב, "המכתש" בגבעתיים מצפה לימים טובים, באתר מעריב, ‏7 בדצמבר 1967⁩
↑  ש. שפיר, תיקו לרמת גן בנתניה, באתר הארץ, ‏12 במרץ 1967⁩
↑  "קורות ושערים" - הפועל ת"א 1-3 הפועל ר"ג, באתר על המשמר, ‏5 בנובמבר 1967⁩
↑  אשר צינמון, "רמת גן הפכה הקערה" - הפועל רמת גן מנצחת 2-1 את הפועל נהריה, באתר מעריב⁩, ‏7 במרץ 1971
↑  נבחרת הכדורגל עד גיל 18 חידשה את אימוניה, באתר מעריב, ‏1 בפברואר 1968
סגל הפועל רמת גן - טרבגודה כורע ברך ראשון מימין, משמאלו נמצא ג'ורג' בורבה.
עמק לידר

| --- | --- |

 מידע כללי
 סוג:  עמק 
 נתונים ומידות
 אורך:  40 ק"מ
 רוחב:  3 ק"מ
 מיקום
 מיקום:  ג'אמו וקשמיר 
 קואורדינטות:  33°46′35″N 75°12′48″E﻿ / ﻿33.7764°N 75.2133°E﻿ / 33.7764; 75.2133
  (למפת הודו מוגדלת) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיעמק לידר(למפת הודו רגילה) ניו דלהי מומבאי קולקטה היידראבאד בנגלור אחמדאבאד צ'נאי סוראט פונה ג'איפור לאקנאו קאנפור נאגפור פטנה לודהיאנה טריוונדרום פורט בלייר פקיסטן אפגנ. הרפובליקה העממית של סין  נפאל בהו. בנג. מיאנמר ת. ס"ל מפרץ בנגל  הים הערבי  האוקיינוס ההודיעמק לידר(למפת ג'אמו וקשמיר רגילה) סרינגאר ג'אמועמק לידר(למפת ג'אמו וקשמיר מוגדלת) סרינגאר ג'אמועמק לידר
 
עמק לידר הוא עמק ברכס הרי ההימלאיה המהווה את הפינה הדרום-מזרחית של מחוז אננטנג בקשמיר, שתחת חסות הודו. במורד העמק זורם נהר לידר. הכניסה לעמק נמצאת כ-7 ק"מ צפונית-מזרחית לעיר אננטנג וכ-62 ק"מ דרומית-מזרחית לסרינגאר, שבמדינת ג'אמו וקשמיר. עמק זה הוא נקיק באורך 40 ק"מ וברוחב ממוצע של 3 ק"מ.
גאוגרפיה

עמק לידר ממוקם בתחום השיפוט של העיר פהלגם (אנ') שבמחוז אננטנג. העמק גובל בעמק קשמיר במערב ובעמק סינד בצפון, ומשתרע על פני 40 ק"מ. רוחבו המרבי הוא 5 ק"מ. אגן לידר מוקף בדרום ובדרום-מזרח ברכס פיר פנג'ל, בצפון בעמק סינד ובצפון מזרח ברכס זסקר. שטח אגן הניקוז של לידר הוא 1134 קמ"ר. האגן נוצר מזרימת נהר לידר שזורם בעמק בצורת Y, במעלה הזרם הנהר מתפצל ל"לידר המזרחי" ו"לידר המערבי". הלידר המזרחי מתחיל מזרחית מפהלגם וזורם ממערבה החל מאזור אגם ששנג וקרחון שיסרם. מקורו של הלידר המערבי בקרחון קולהוי, והוא עובר דרך יערות מחטניים ירוקים ודרך כרי דשא אלפיניים רבים. עמק לידר מספק אספקת מים מתוקים למחוזות אחרים והשקיה לחקלאות. נהר לידר זורם בכל העמק ועובר על פני מספר נקודות טבעיות ואתרי תיירות, כולל ערו, פאהלגם ועמק בטאב. העיירות המרכזיות בעמק לידר הן מנדלן, לאריפורה, פרסלון, אשמוקם וסר חמדאן.
גאולוגיה

עמק לידר נוצר במשך מיליוני שנים, כאשר נהר לידר יצר נתיב בתוך הרי ההימלאיה. זרם הנהר יצר שחיקה הדרגתית ששטפה את היערות הגובלים בנהר ויצרה גאיות עמוקים במקומות רבים.
אקולוגיה

בעמק לידר יש הרבה נחלים המוזנים מקרחונים. ביובליו של נהר לידר מצויים סוגים שונים של דגי הפורל. העמק הוא בית הגידול הטבעי של דוב שחור ההימלאיה. נצפו גם דוב חום ההימלאיה, אייל מושק ההימלאיה, נמר שלג והאנגול, בקרבת הפארק הלאומי דצ'יגאם.
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "עמק לידר".
עמירם פאל

| --- | --- |

עמירם פאל, 2012
 לידה:  24 בספטמבר 1956 (בן 68) כפר סבא, ישראל 
 מדינה:  ישראל 
 מקום לימודים:  אוניברסיטת בר-אילן, אוניברסיטת תל אביב 
 שפות היצירה:  עברית 
 
עמירם פָּאל (נולד ב-24 בספטמבר 1956) הוא עורך דין וסופר ישראלי.